નોટબંધી વખતે નરેન્દ્ર મોદીએ દેશની પ્રજાને જણાવ્યું હતું કે ૫૦ દિવસની હાડમારી બાદ બધુ જ સરખું થઇ જશે, ગરીબી દૂર થઇ જશે, કાળું નાણું બહાર આવી જશે, આંતકવાદ ખતમ થઇ જશે, વિગેરે વિગેરે અનેક સપનાઓ દેખાડયા હતા પણ વાસ્તવમાં નોટબંધીથી દેશને કે આમપ્રજાને કોઇ લાભ થયો નથી. આંતકવાદ પણ ખતમ થયો નથી અને કાળું નાણું પણ બહાર આવ્યું નથી પણ દેશની પ્રજા હજુ પણ નોટબંધીની હાડમારી ભોગવી રહી છે ત્યારે જીએસટી બાદ મોંઘવારી ઘટી જશે અને દેશનો આર્થિક વિકાસ થશે તેવી નરેન્દ્ર મોદી સરકારની વાતો પર હવે કોઇને ભરોસો નથી. સામાન્ય માનવીના ઇલેકટ્રિસિટી, ટેલિફોન, વીજળીના બિલ, હૉટલમાં ખાણીપીણીનું બિલથી માંડીને તમામ પ્રકારની ખરીદી પર તગડો સર્વિસ ટેક્સ ઉઘરાવવામાં આવી રહ્યો છે. કૉંગ્રેસની સરકાર હતી ત્યારે આ સર્વિસ ટેક્સ ૧૨ ટકા હતો. છેલ્લા ત્રણ વર્ષમાં સ્વચ્છતાં ટેક્સ,કૃષિ કલ્યાણ ટેક્સ વગેરે રૂડાંરૂપાળાં નામ આપીને આ ૧૨ ટકા સર્વિસ ટેક્સને ૧૫ ટકા કરી નાખ્યો છે અને હવે જીએસટીના અમલ પછી આ સર્વિસ ટેક્સ ૧૮ ટકા થઇ જશે. માત્ર ત્રણ વર્ષમાં સર્વિસ ટેક્સ ૧૨ ટકાથી વધારીને ૧૮ ટકા થયો એટલે કે ૫૦ ટકા વધારો થયો ત્યારે સરકાર આખા દેશની પ્રજાને એવું કહે છે કે જીએસટીના અમલ બાદ મોંઘવારી ઘટી જશે, તેવું કોઇ માને ? વળી ૨૦૧૪ની ચૂંટણી અગાઉ આપેલા વચન બાદ છેલ્લા ત્રણ વર્ષથી આમપ્રજા ‘અચ્છે દિન’ની રાહ જોઇ રહી છે પણ હજુ સુધી રાજકારણીઓ અને ગુંડાઓ સિવાય કોઇના ‘અચ્છે દિન’ આવ્યા નથી ત્યારે જીએસટી અમલ પછી દેખાડવામાં આવેલા સપનાઓ પર કોને વિશ્વાસ બેસે ? વળી જીએસટીની જોગવાઇઓ અને તેની પદ્ધતિ વિશે દિલ્હીમાં બેઠા બેઠા રેવન્યૂ સેક્રેટરી હસમુખ અઢિયા કલાકો સુધી બધાને સમજાવી રહ્યા છે, યુ ટયૂબમાં પણ આ વીડિયો મૂકેલો છે પણ વેપારીઓ સુધી આ રીતે વાત કઇ રીતેપહોંચે ? જીએસટીની સમજ છેવાડા સુધીપહોંચે તે માટે દરેક રાજ્યમાં જિલ્લા સ્તર સુધી જાગૃતિ અભિયાન ચલાવવાની જરૂર છે તે બાબતે કંઇ જ થયું નથી. જીએસટીની પદ્ધતિ અને જોગવાઇઓમાં અનેક પ્રકારની ખામી રહેલી છે. મહિનામાં ત્રણ વખત રિટર્ન અને આકરી સજાની જોગવાઇથી